OpenLLM-France/wikimedia huggingface dataset:
# Martí Xavier March i Cerdà

Martí Xavier March i Cerdà (Pollença, 1954) és llicenciat i doctor en ciències de l'educació per la Universitat de Barcelona. És catedràtic d'universitat de sociologia de l'educació i pedagogia social de la Universitat de les Illes Balears. Fou Conseller d'Educació i Universitat del Govern de les Illes Balears entre 2019 i 2023.

## Trajectòria professional

Ha estat director del Departament de Ciències de l'Educació i del Departament de Pedagogia i Didàctiques Específiques de la UIB.
Formà part de l'equip de treball de la Conselleria d'Educació i Cultura durant el primer Pacte de Progrés (1999-2003). Ocupà el càrrec de Director general d'Universitat del Govern de les Illes Balears.
Actualment exerceix la vicepresidència de la Societat Iberoamericana de Pedagogia Social.
Entre els anys 2007 i 2011, ha estat vicerector primer de Planificació i Coordinació Universitària de la UIB.
Ha estat membre del Consell Escolar de les Illes Balears, director de l'Anuari de l'Educació de les Illes Balears, i és coordinador del Grup de Formació i Educació Educativa i Social (GIFES) de la UIB.
El juliol de 2015 va ser nomenat conseller d'Educació i Universitat per la presidenta del Govern de les Illes Balears, Francina Armengol. Va romandre al càrrec fins al 2023, quan el Partit Popular assolí el govern de Balears amb el suport de Vox.

## Referències

* ↑ «Currículum web del Govern de les Illes Balears», 07-04-2015. [Consulta: 7 abril 2015].
* ↑ «Com s'estructura la nova conselleria d'educació?». DBalears, 07-04-2015. Arxivat de l'original el 2022-07-06. [Consulta: 7 abril 2015].
# Mas de la Llorda

El Mas de la Llorda és una masia de Reus (Baix Camp) situada a la partida de Bellissens, al nord-est de la carretera de Bellissens i vora seu i al sud-est del mas de Sunyer. Forma part de les terres del mas del Bonrepòs, de quan el comte de Solterra, Germà del Marquès de Mariano, propietari del parc de Samà, va adquirir cap als anys quaranta del segle xx, el mas del Gilet, el del Guasc, aquest de la Llorda i el del Pinteta, tots a tocar, i va unificar les terres.

## Descripció

El mas és una construcció de planta rectangular i volum senzill, amb tres plantes d'alçada i coberta amb teulada a dues vessants. Les façanes mostren una composició arquitectònica, basada en la simètrica d'eix central repetitiva, que ordena els buits i els plens de les finestres. L'annex de la dreta, es col·loca ortogonalment, i el seu estat actual és totalment ruïnós. El conjunt ha tingut un creixement lineal.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 309. ISBN 8486387655.
* ↑ Pla especial urbanístic: catàleg de masos en sòl no urbanitzable, Reus. Reus: l'Ajuntament, 2004, p. 383-384.
# Mas Figueres (Aiguaviva)

El Mas Figueres és una obra del municipi d'Aiguaviva (Gironès) que forma part de l'Inventari del Patrimoni Arquitectònic de Catalunya.

## Descripció

És una edificació primitiva molt interessant a base de tres crugies que durant el començament de segle va ampliar-se lateralment amb terrasses, retocs de la teulada i canvi total de la façana segons una idea de caràcter noucentista que definitivament no es va acabar. Interiorment presenta aspecte de masia tradicional molt interessant.

## Referències

* ↑ «Mas Figueres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 novembre 2014].
# 2075

L'any 2075 (MMLXXV) serà un any comú que començarà en dimarts segons el calendari gregorià, l'any 2075 de l'era comuna (CE) i Anno Domini (AD), el 75è any del tercer mil·lenni, el 75è any del segle xxi, i el primer sisè de la dècada del 2080.

## Esdeveniments
### Resta del món

* 4 d'abril, Califòrnia - Es compleixen 100 anys de la fundació de l'empresa Microsoft per Bill Gates i Paul Allen
* 9 de maig, Madrid: Es compleixen 100 de la regularització de la vaga laboral per part del govern
* 12 d'octubre, Madrid: Se celebren 100 anys de la darrera vegada en que Franco apareix en públic, fou en un acte a l'Instituto de Cultura Hispánica
* 17 d'octubre, Madrid: L'any 1975 s'hi celebra el darrer consell de ministres presidit per Franco.
* 23 d'octubre, Madrid: En aquesta data, l'any 1975, s'emet el primer comunicat oficial en què es reconeix la malaltia de Franco, una setmana després de patir el primer infart el 16 d'octubre de 1978.
* 20 de novembre, Madrid: Se celebren 100 anys de la mort de Francisco Franco Bahamonde, dictador i militar espanyol, cap d'Estat.

### Prediccions

* Es preveu que la capa d'ozó estigui totalment recuperada.

## Referències

* ↑ «Ozone hole smaller in 2009 than 2008: WMO». Physorg.
# Batropetes fritschia

Batropetes fritschia és una espècie extinta de lepospòndil de l'ordre dels microsaures que va viure al començament del període Permià en el que avui és Alemanya.

## Referències

* ↑ «PBDB Taxon - Batropetes fritschia (Brachystelechidae)» (en anglès). The Paleobiology Database. [Consulta: 26 setembre 2024].
* ↑ Bernardi, Massimo; D. Angielczyk, Kenneth. «Phylogenetic Stability, Tree Shape, and Character Compatibility: A Case Study Using Early Tetrapods» (en anglès). DOI: 10.1093/sysbio/syw049. [Consulta: 26 setembre 2024].
* ↑ Glienke, Sabine «Two new species of the genus Batropetes (Tetrapoda, Lepospondyli) from the Central European Rotliegend (basal Permian) in Germany» (en anglès). Journal of Vertebrate Paleontology, 35, 2, 04-03-2015, pàg. e918041. DOI: 10.1080/02724634.2014.918041. ISSN: 0272-4634.
# Sant Roc de Torregrossa

Sant Roc de Torregrossa és una església barroca de Torregrossa (Pla d'Urgell) inclosa a l'Inventari del Patrimoni Arquitectònic de Catalunya.

## Descripció

Façana barroca del segle xvii, d'acord amb l'eix central d'accés a la portalada rectangular, amb motllures u escut a la llinda. Un ull de bou il·lumina el cor.
La façana posterior de la capella resta adossada a habitatges particulars.

## Història

Del culte d'aquesta capella en té cura la Germandat de Sant roc.
La façana lateral de la capella votiva de Sant Roc ha estat intervinguda recentment.

## Referències

* 1 2 3 4 «Sant Roc de Torregrossa». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].
# Carrer de la Vilaclosa (Maials)

Carrer de la Vilaclosa és una via pública de Maials (Segrià) inclosa a l'Inventari del Patrimoni Arquitectònic de Catalunya.

## Descripció

Aquest carreró de Vila-Closa conserva el seu caràcter primitiu, amb edificacions baixes, parets de pedra picada i un pas aixecat que talla part de la perspectiva. Malgrat les modificacions aquestes cases conserven alguns elements medievals: portal dovellat de mig punt amb un escut amb la flor de llis; trenca-aigües d'una finestra amb un motllurats; restes d'arcs i parets primitives a l'interior; al darrere dos naus amb volta d'ogiva encastades per la punta perpendicular.
El Pas cobert que dona a la Vila-Closa, en la part més alta del poble s'obre en una casa de la que manté la tipologia tradicional.

## Referències

* 1 2 «Carrer de la Vilaclosa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 setembre 2017].

## Enllaços externs

* «Carrer de la Vilaclosa». Patrimoni arquitectònic. Consell Comarcal del Segrià.
# Ustersbach

Ustersbach és un municipi alemany de Suàbia situat al districte d'Augsburg, a uns 25 km d'Augsburg i a 85 km de Múnic. El 2022 tenia 1.251 habitants.
# Teixuvà

Teixuvà (en hebreu תשובה, literalment tornada) és la pràctica de tornar als orígens del judaisme. També posseeix el sentit de penedir-se dels pecats propis d'una forma profunda i sincera. Aquell que passa pel procés de teixuvà amb èxit és anomenat baal teixuvà (בעל תשובה). Quan s'analitza la paraula amb el sentit de "penedir-se", aquesta consisteix en un procés en el qual la persona identifica les àrees en les quals es troba feble, examina les seves actituds i controla els seus desitjos i instints que la desvien del camí de Déu, retornant així al seu creador i Déu, Elohim. Teixuvà és la tornada al “Jo” original, les actituds dolentes de les persones són un ocultament de la seva ànima veritable.

## Procés de Teixuvà

El procés de Teixuvà consisteix en:
* Penediment.
* Cessació.
* Confessió.
* Resolució.
La Teixuvà de cada persona varia en la seva forma de ser i segons com la persona se senti en relació al judaisme.

### Penediment

El penediment en la Teixuvà és un autoconeixement positiu dels errors del jueu, i la consciència que malgrat mantenir una essència pura, s'ha fallat a complir amb el que s'espera d'ell.

### Cessació

La cessació és l'etapa on el jueu es deté en els seus mals hàbits, deixa els seus pecats enrere i comença a buscar una nova forma d'actuar.

### Confessió

És admetre els errors d'una manera humil i estant afligits segons la Torà, amb una actitud sincera.

### Resolució

La resolució és determinar no tornar a cometre els errors passats.

## La teixuvà a la Bíblia

En el context de la literatura bíblica, la teixuvà es presenta com un requisit fonamental del qual depèn la salvació tant col·lectiva com individual.

## Baal teixuvà

El terme s'ha referit històricament a un jueu que no ha guardat les pràctiques jueves, i que ha completat un procés d'introspecció tornant així al judaisme i a la moralitat. A Israel es fa servir el terme chozer beteixuvà (חוזר בתשובה), literalment "tornar al penediment". Els jueus que adopten la religió més tard durant la seva vida també són coneguts com a baalei teixuvà o chozerim beteixuvà. Els pecats de l'home (encara que siguin a consciència), no el castiguen ni l'aparten. La teixuvà pot vèncer la decepció, transformar els mals hàbits innats, i resistir les febleses i els mals instints.
El precursor del moviment hassídic, el Baal Xem Tov (1698-1769), ensenyava que també un home jasid, “estudiós” i just havia de realitzar teixuvà. Va instruir que el servei del tzadik havia de radicar en un constant avanç i progrés. Cada dia la persona ha de trobar-se en un graó més proper a Déu i millorar les seves accions. Aquest és l'impuls de la Teixuvà. El viu penediment pel passat, el desig pel futur, i la franca aspiració de retornar a Déu, han de tornar-se en fets adequats. La demostració del seu penediment, i la seva sinceritat i profunditat, és el seu efecte sobre la vida real. La persona pot aconseguir la Teixuvà.

## Enllaços externs

* Es.chabad.org (castellà)
* Aishlatino.com (castellà)
# Tepròtid

El tepròtid és un nonapèptid sintètic, un fragment de la seqüència de certs pèptids aïllats de verí de la serp brasilera Bothrops jararaca. Actua com a inhibidor competitiu i selectiu de l'enzim convertidor d'angiotensina (ECA). Tenint en compte que la inhibició de l'ECA constitueix un tractament per a la hipertensió arterial, es va provar com a fàrmac, però no és actiu per via oral, cosa que limita la seva utilitat.
La seva seqüència aminoacídica és: pirGlu-Trp-Pro-Arg-Pro-Gln-Ile-Pro-Pro.
La presència de quatre residus de prolina i un d'àcid piroglutàmic li confereixen certa resistència a la hidròlisi, però tot i així no és actiu per via oral. Se'n van intentar fer modificacions per a obtenir anàlegs més resistents i així millorar-ne la biodisponibilitat, com ara anàlegs amb un fragment terminal Ala-Pro encomptes de Pro-Pro, però tot i demostrar ser més eficaços que el compost original no van mostrar més resistència a la hidròlisi. Tot i això, juntament amb el coneixement del centre actiu de l'ECA, varen servir de base per al disseny racional d'altres inhibidors amb utilitat terapèutica, com les N-succinilprolines (de les quals va derivar el captopril) o els anàlegs de l'estat de transició (com l'enalapril).

## Referències

* ↑ A. DELGADO;C. MINGUILLÓN;J. JOGLAR. Introducción a la Química Terapéutica. Madrid: Díaz de Santos, 2003, p. 412, 413, 414. ISBN 84-7978-601-9 [Consulta: 13/01/2016].
# Taurometopa

Taurometopa és un gènere d'arnes de la família Crambidae.

## Taxonomia

* Taurometopa aryrostrota (Hampson, 1917)
* Taurometopa haematographa (Hampson, 1917)
* Taurometopa phoenicozona (Hampson, 1917)
* Taurometopa pulverea (Hampson, 1917)
* Taurometopa pyrometalla Meyrick, 1933

## Espècies antigues

* Taurometopa calamistis (Hampson, 1917)
* Taurometopa inimicella (Zeller, 1872)

## Referències

* ↑ «GlobIZ search». Global Information System on Pyraloidea. [Consulta: 7 abril 2019].
# Ternei

Ternei (en rus: Терней) és un poble (possiólok) del krai de Primórie, a l'Extrem Orient de Rússia, que el 2019 tenia 3.219 habitants.

## Referències

* ↑ Н. П. ИнфоРост. «ГПИБ | СССР. Административно-территориальное деление союзных республик : изменения, происшедшие за время с 1/X 1938 г. по 1/III 1939 г. - М., 1939.». elib.shpl.ru. [Consulta: 13 desembre 2018].
* ↑ Дьячковские — Лабецкие Arxivat 2016-03-04 a Wayback Machine.
* ↑ Дальневосточный Монархический Вестник. № 32
# Terneuzen

Terneuzen (zelandès Terneuzen) és un municipi de la província de Zelanda, al sud dels Països Baixos. Es troba a la regió del Flandes zelandès. L'1 de gener de 2009 tenia 55.142 habitants repartits per una superfície de 317,78 km² (dels quals 66,38 km² corresponen a aigua). Limita al nord amb Vlissingen i Borsele, a l'oest amb Sluis, a l'est amb Hulst, i al sud amb els municipis flamencs d'Assenede, Wachtebeke, Zelzate, Stekene i Moerbeke.

## Centres de població

| Terneuzen24.756 Axel7956 Sas van Gent3753 Hoek3139 Zaamslag2887 Koewacht2609 Sluiskil2370 | Philippine2153 Westdorpe2038 Biervliet1657 Zuiddorpe972 Zandstraat367 Overslag255 Spui245 |

## Administració

El consistori consta de 31 membres, compost per:
* Partit del Treball, (PvdA) 10 regidors
* Crida Demòcrata Cristiana, (CDA) 7 regidors
* TOP/Gemeentebelangen, 5 regidors
* Partit Popular per la Llibertat i la Democràcia, (VVD) 3 regidors
* SGP, 2 regidors
* ChristenUnie, 2 regidors
* GroenLinks, 1 regidor
* Lijst Cees Freeke, 1 regidor

## Galeria d'imatges

* Església del nord
* Ajuntament
* Park Triniteit

## Enllaços externs

* www.terneuzen.nl
# Tapacul crestat

El tapacul crestat (Rhinocrypta lanceolata) és una espècie d'ocell de la família dels rinocríptids (Rhinocryptidae) i única espècie del gènere Rhinocrypta Gray, GR, 1841.

## Hàbitat i distribució

Habita garrigues àrides de les terres baixes de l'est de Bolívia, oest de Paraguai i nord-oest i centre de l'Argentina.

## Referències

* ↑ «Tapacul crestat». Cercaterm. TERMCAT, Centre de Terminologia. Rev. 10/06/2021(català)
# Teresa Laplana i Cocera

Teresa Laplana i Cocera (Barcelona, 1961) és intendenta dels Mossos d'Esquadra del districte de l'Eixample de Barcelona. Fou la cap de l'operatiu dels mossos que van donar cobertura i protecció a l'entrada i registre a la seu d'Economia el 20 de setembre de 2017 per part de la Guàrdia Civil. En el Judici al procés independentista català va ser acusada de sedició, però l'Audiència Nacional la va absoldre.
Va incorporar-se al cos a la promoció de 1985, la primera que va permetre l'ingrés a les dones. Ha estat destinada a diverses destinacions, com la presó de Ponent, Tarragona, la comissaria de Sant Andreu a Barcelona i l'agost de 2014 va ser nomenada responsable de la comissaria de l'Eixample. Després dels fets del 2017, ha estat destinada a la Regió Policial de Barcelona en tasques no operatives.
Ha participat en diverses ocasions als Jocs Mundials de Policies i Bombers, on ha guanyat diverses medalles en natació.
La jutgessa de l'Audiència Nacional Carmen Lamela va processar la intendent Teresa Laplana per un delicte de sedició pels fets del 20 i 21 de setembre a la conselleria d'Economia. Finalment la fiscalia d'aquest tribunal va demanar 4 anys de presó i 11 d'inhabilitació absoluta pel delicte de sedició. El 21 d'octubre de 2020 va ser absolta de tots els càrrecs que se l'acusava.

## Referències

* 1 2 Pérez, Fernando J. «La Fiscalia acusa Trapero de rebel·lió i demana 11 anys de presó». EL PAÍS, 02-11-2018.
* 1 2 «La sentència que absol Trapero, la intendenta Laplana i l'excúpula d'Interior». RAC 1, 21-10-2020. [Consulta: 25 octubre 2020].
* 1 2 Hernández, Óscar «Teresa Laplana: «A los policías y los bomberos nos encanta competir»» (en castellà). elperiodico, 26-08-2011.
* ↑ Punsí, Anna «La cúpula dels Mossos es reforça després de la tempesta» (en castellà-es). Cadena SER, 07-08-2014.
* ↑ «La intendenta Teresa Laplana cambia de destino». La Vanguardia.
* ↑ ACN «Lamela comunica formalment el processament a Trapero, Laplana, Soler i Puig - 16 abril 2018». El Punt Avui.
# The Sweet Hereafter

The Sweet Hereafter és una pel·lícula canadenca dirigida per Atom Egoyan, estrenada el 1997.

## Argument

Mitchell Stephens, advocat, desembarca en un llogarret sacsejat per un terrible accident de bus que s'ha emportat la majoria dels nens del poble. Convencerà a poc a poc els pares d'intentar un procés contra els que consideren responsables de l'accident.

## Repartiment

* Ian Holm: Mitchell
* Caerthan Banks: Zoe
* Sarah Polley: Nicole
* Tom McCamus: Sam
* Gabrielle Rose: Dolores
* Alberta Watson: Risa
* Maury Chaykin: Wendell
* Stéphanie Morgenstern: Allison
* Kirsten Kieferle: Stewardess
* Arsinée Khanjian: Wanda
* Earl Pastko: Hartley
* Simon Baker: Bear
* David Hemblen: Abbott
* Bruce Greenwood: Billy
* Sarah Rosen Fruitman: Jessica

## Al voltant de la pel·lícula

* El rodatge s'ha desenvolupat a Stouffville i Toronto, a Ontario, així com a Merritt i Spences Bridge, a la Columbia Britànica.
* Destacar l'aparició de Russell Banks, l'autor de la novel·la, en el paper del Dr. Robeson.
* La pel·lícula reprèn el tema de la llegenda del Flautista de Hamelin.

## Premis i nominacions
### Premis

* 1997. Gran Premi del Jurat al Festival de Cannes per Atom Egoyan
* 1997. Premi a la millor pel·lícula canadenca en el Festival Internacional de Cinema de Toronto

### Nominacions

* 1997. Palma d'Or
* 1998. Oscar al millor director per Atom Egoyan
* 1998. Oscar al millor guió adaptat per Atom Egoyan
# The Sword in the Stone (desambiguació)

«The Sword in the Stone» té aquests significats:
* The Sword in the Stone (novel·la), escrita per T. H. White el 1938
* The Sword in the Stone (pel·lícula), versió animada de Disney de 1963
# The Adventures of Greyfriars Bobby

The Adventures of Greyfriars Bobby és un film familiar d'origen escocès exhibit als Estats Units el 2005, i al Regne Unit el 2006. Va ser dirigit per John Henderson, i es desenvolupa a la ciutat escocesa d'Edimburg. La història tracta al voltant d'un gos de raça terrier anomenat Bobby, el qual no vol deixar la tomba del seu amo, després que aquest morís. El gos haurà d'afrontar moltes de dificultats per poder viure la seva vida, i custodiar la tomba del seu amo.

## Argument

John Gray, el capità de policia d'Edimburg posseeix un gos anomenat Bobby, però li permet al gos que sigui amic d'un silenciós nen anomenat Ewan. Quan Gray mor i és enterrat al cementiri Greyfriars, el gos no deixa la tomba del seu amo, malgrat l'afecte que sent per Ewan. L'encarregat del cementiri Greyfriars, James Brown li pren afecte a Bobby i li proporciona aliment i protecció. La promulgació d'una nova llei per a gossos a Escòcia atempta contra la vida de Bobby, i Ewan farà tant com sigui possible per salvar el gos, i fins i tot recorrent davant l'intendent d'Edimburg.

## Enllaços externs

* The Adventures of Greyfriars Bobby - Lloc web oficial
# Telmatobius stephani

Telmatobius stephani és una espècie de granota que viu a l'Argentina.
Està amenaçada d'extinció per la pèrdua del seu hàbitat natural.

## Referències

* Lavilla, E. 2004. Telmatobius stephani. Llista Vermella d'Espècies Amenaçades de la UICN 2006. Consulta: 17 de gener de 2008.
# Telmatobius truebae

Telmatobius truebae és una espècie de granota que viu al Perú en boscos de gran altitud i canals de zones agrícoles. Per la seva distribució en una àrea petita de l'Amazones i el risc de quitridiomicosi que afecta a tot el gènere, l'espècie ha estat declarada en perill d'extinció. Les granotes fan entre 70 i 80 mm de llargària quan arriben a l'edat adulta i rep el seu nom en honor de Linda Trueb, especialita en amfibis.

## Referències

* ↑ Monteza, J.I., Sinsch, U., Lehr, E., Neira, D. & Martinez, J.L. 2004. Telmatobius truebae. [http://www.iucnredlist.org 2006 IUCN Red List of Threatened Species.
# Telmatobius scrocchii

Telmatobius scrocchii és una espècie de granota que viu a l'Argentina.
Està amenaçada d'extinció per la pèrdua del seu hàbitat natural.

## Referències

* Lavilla, E. 2004. Telmatobius scrocchii. Llista Vermella d'Espècies Amenaçades de la UICN 2006. Consulta: 17 de gener de 2008.
# Telmatobius vilamensis

Telmatobius vilamensis és una espècie de granota que viu a Xile i, possiblement també, a Bolívia.

## Referències

* Formas, R. 2004. Telmatobius vilamensis. Llista Vermella d'Espècies Amenaçades de la UICN 2006. Consulta: 17 de gener de 2008.
# The xx

The xx és una banda del sud-oest de Londres, Anglaterra, formada el 2008. La componen tres nois d'uns vint anys que es van conèixer en l'Elliott School, coneguda per haver donat grups com Hot Chip, Burial i Four Tet. A The Future 50 list de New Musical Express (NME) van ocupar el 6è lloc del rànking el 2009. El seu àlbum de debut xx va ser editat el 17 d'agost de 2009 al segell Young Turks Records. Encara que la banda va treballar amb Diplo i Kwes, aquest treball va ser produït per ells mateixos. El grup ha estat de gira amb The Big Pink i Micachu. El seu single Crystalised va ser presentat com a single de la setmana a l'iTunes anglès.

## Discografia

(àlbums d'estudi)
* xx (2009)
* Coexist (2012)
* I See You (2017)

## Referències

* ↑ Cochrane, Greg «Introducing…The XX». Newsbeat. BBC News, 12-05-2009 [Consulta: 11 juliol 2011].
* ↑ «The xx Lose a Member». Pitchfork, 12-11-2009. [Consulta: 11 juliol 2011].
* ↑ Saxelby, Ruth. «The xx "" It started as a joke "». Dummy, 14-07-2009. Arxivat de l'original el 21 de gener 2013. [Consulta: 11 juliol 2011].
# Thea Trinidad

Thea Trinidad (27 de desembre de 1990) és una lluitadora professional nord-americana que treballa actualment a la Total Nonstop Action Wrestling sota el nom de Rosita. També treballa en altres promocions sota el nom de Divina Fly.
Entre els seus triomfs destaca un Campionat Femení en Parelles.

## Total Nonstop Action Wrestling
### 2011

L'11 de gener va participar en el dark match de les gravacions de TNA Impact, perdent contra Angelina Love. El 27 de gener es va informar que había signat un contracte amb l'empresa, fent el seu debut el 10 de febrer en el programa Impact!, sent presentada com la cosina de Sarita. En aquest programa junt amb Sarita, Madison Rayne & Tara van derrotar a Angelina Love, Velvet Sky, Mickie James & Katarina Waters.
El 17 de febrer, junt amb Sarita, van derrotar a Angelina Love i Velvet Sky guanyant una oportunitat per als Campionats Femenins en Parelles.
En el PPV Victory Road van derrotar a Angelina Love i Winter guanyant els Campionats en Parelles.

## En lluita

* Moviments finals
** The Fly Cutter
** Moonsault
* Moviments de firma
** Arm drag
** Hurricanrana

## Campionats i Triomfs

* Total Nonstop Action Wrestling
** TNA Knockout Tag Team Championship (1 vegada)